EkBass/fiwiki-20250220-pages-articles huggingface dataset:
Mita sina sanoa?

Mita sina sanoa? on artisti Pizza Enricon studioalbumi, joka julkaistiin joulukuussa 2003. Levyltä löytyy muun muassa artistin tunnetuin aikoinaan kulttimainettakin saanut kappale ”Mita sina sanoa?”. Albumi pysyi Suomen virallisella listalla 4 viikkoa, joista paras sijoitus oli viikolla 51/2003 14. sija. Levy sisältää myös tietokoneelta katsottavan musiikkivideon kappaleesta ”Mita sina sanoa?”. Musiikkivideo esitettiin talvella 2004 MTV3-kanavan Levyraati-ohjelmassa. Albumi saavutti platinalevyn rajan julkaisuvuonnaan. ==Kappaleet== # # # # # # # # # # (alkuperäinen kappale: Ihana aamu) # ==Lähteet== Luokka:Vuoden 2003 esikoisalbumit Luokka:Suomalaiset huumorialbumit
Pizza Enrico

Pizza Enrico oli suomalainen huumorimusiikkia esittänyt musiikkiprojekti vuoden 2003 paikkeilla. Projektin takana oli kaksi sipoolaista insinööriä. Heidän tunnetuin kappaleensa on nimeltään Mita sina sanoa?, joka alun perin levisi Internetissä. Kappale päätyi levy-yhtiö Magnum Musicin tuottajalle, joka päätti tehdä kappaleen tekijöiden kanssa levytyssopimuksen. Tuloksena oli samanniminen albumi joulukuussa 2003. Yhtyeen jäsenille suunniteltiin myös omaa televisio-ohjelmaa, mutta tämä projekti ei toteutunut. ==Jäsenet== * Pizza Enrico * Raul Orreggano Toinen jäsenistä, R. Orreganno on Pizza Enricon jälkeen osallistunut muihin musiikkiprojekteihin. Hän on muun muassa MC Puhuva Pää -musiikkiprojektin takana. ==Albumi== * Mita sina sanoa? (2003) ==Lähteet== Luokka:Suomalaiset huumoriyhtyeet Luokka:Vuoden 2003 musiikki
Ruusupeippo

Ruusupeippo (Lagonosticta senegala) on pieni afrikkalainen siemensyöjä varpuslintu. Lajin nimesi ja kuvaili tieteelle Carl von Linné 1766. == Koko ja ulkonäkö == Linnun pituus on noin 10 cm. Koiras on punainen, siivet ovat ruskeat, nokka on vaaleanpunainen ja sillä on keltainen silmärengas. Naaras on pääosin ruskea, sillä on punainen yläperä ja nokka ja keltainen silmärengas. == Esiintyminen == Ruusupeippo elää Saharan eteläpuolisessa Afrikassa. Se istutettiin Egyptiin mutta on sieltä kadonnut. Sen elinalue on laajuudeltaan noin 10 miljoonaa neliökilometriä. Lajin kanta on elinvoimainen. Se on yleinen paikkalintu. == Elinympäristö == Tavallinen ihmisasutuksen tuntumassa kylissä ja taajamissa. == Lisääntyminen == Rakentaa puuhun suurehkon katetun pesän, jossa kulkuaukko on pesän sivussa. Valkoisia munia on 3–6. Haudonta kestää 12–13 päivää. Poikaset lähtevät pesästä 17–21 päivän ikäisinä. Kyläleski loisii yleisesti ruusupeipon pesissä. == Ravinto == Siemenet ja vilja. == Lähteet == Luokka:Loistopeipot
Raymond Burr

Raymond William Stacey Burr (21. toukokuuta 1917 New Westminster, Kanada – 12. syyskuuta 1993) oli kanadalainen näyttelijä. ==Ura== Burr on näytteli Perry Masonia televisiosarjassa Perry Mason yllättää (1957–1966) sekä televisioelokuvasarjan Perry Mason 26 elokuvassa vuodesta 1985 kuolemaansa asti, vuoteen 1993. Sarjan ensimmäinen elokuva oli Perry Masonin paluu. Lisäksi hänellä oli päärooli sarjassa Etsivä Ironside. Burrilla on tähti Hollywood Walk of Famella, ja hän on saanut kaksi Emmy-palkintoa, vuosina 1959 ja 1961. Hän on ollut kaksi kertaa Golden Globe -ehdokas. ==Yksityiselämä== Burr syntyi Kanadan Brittiläisessä Kolumbiassa New Westminsterissä irlantilaisen isän ja Chicagosta muuttaneen äidin esikoisena. Burrilla oli kaksi sisarusta. Burr haavoittui toisen maailmansodan aikana Okinawan taistelussa. Hänen vanhempansa William ja Minerva palasivat vuonna 1955 yhteen elettyään 33 vuotta erillään. Äiti kuoli 81-vuotiaana 1974 ja isä 96-vuotiaana 1985. Burr meni naimisiin Isabella Wardin kanssa vuonna 1947, mutta liitto päättyi pian eroon. Hän väitti olleensa jo aiemmin naimisissa skotlantilaisen "Annette Sutherlandin" kanssa ja että heillä olisi ollut yhteinen lapsi, joka olisi kuollut sairauteen 1950-luvulla. Tällaisten henkilöiden olemassaoloa ei ole kuitenkaan voitu todistaa. Vuodesta 1958 kuolemaansa Burr eli yhdessä Robert Benevidesin kanssa. Burr oli homo- tai biseksuaali, minkä paljastuminen olisi voinut siihen aikaan olla hänen uransa kannalta tuhoisaa. Burr osti vuonna 1965 Fidžiltä Naitauban saarelta maata 1 600 hehtaaria mutta myi sen vuonna 1983. Hänellä todettiin tammikuussa 1993 syöpä vasemmassa munuaisessa, ja leikkaushoidon viivästyttyä tauti ehti levitä. Hän kuoli Kaliforniassa 76-vuotiaana. ==Filmografia== * Sudenpesä (1948) * Paikka auringossa (1951) * Takaikkuna (1954) * Godzilla (1954) * Godzilla 1985 (1985) == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Primetime Emmy -palkinnon saajat Luokka:Hollywood Walk of Fame Luokka:Vuonna 1917 syntyneet Luokka:Vuonna 1993 kuolleet
Tab Hunter

Tab Hunter, alkuperäiseltä nimeltään Arthur Andrew Kelm, myöh. Gelien (11. heinäkuuta 1931 – 8. heinäkuuta 2018Breaking: Hollywood heartthrob Tab Hunter has sadly passed away aged 86 ) oli yhdysvaltalainen näyttelijä ja laulaja. Hunter syntyi New Yorkissa saksalaisille maahanmuuttajavanhemmille. Isä Charles oli juutalainen ja äiti Gertrude katolilainen. Hunterin ollessa lapsi hänen vanhempansa erosivat, ja hän muutti äitinsä ja veljensä kanssa Kaliforniaan. Veli Walter kuoli sotilaslääkärinä Vietnamissa. Nuoruusvuosinaan Hunter menestyi taitoluistelijana. Hunterin tunnetuimpiin rooleihin kuuluu osa musikaalielokuvassa Mitä Lola tahtoo? (Damn Yankees, 1958). Hän juonsi vuosina 1960–1961 The Tab Hunter Show’ta televisiossa. Häntä pidettiin mahdollisena West Side Storysta tehdyn elokuvan pääroolin esittäjänä, mutta ei tullut valituksi. Näyttelijäntyön ohella Tab Hunter menestyi myös laulajana, sillä vuonna 1957 hän valloitti Yhdysvaltain singlelistan kärkipaikan kappaleella ”Young Love”. Hunterin ura nousi uuteen loistoon 1980-luvulla elokuvien Polyester – hullu maailma (1981) ja Saluunojen sulotar (1985) kautta. Hän julkaisi vuonna 2005 omaelämäkerran Tab Hunter Confidential: The Making of a Movie Star. Hän paljasti julkisesti olevansa homoseksuaali vuonna 2005 muistelmateoksessaan Tab Hunter Confidential: Making of a Movie Star. Hän seurusteli aikoinaan näyttelijä Anthony Perkinsin ja taitoluistelija Ronnie Robertsonin kanssa ja hänen viimeinen puolisonsa oli Allan Glaser. Hunterilla on tähti Hollywood Walk of Famella. == Lähteet == * === Viitteet === == Aiheesta muualla == * Tab Hunterin virallinen kotisivu. * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1931 syntyneet Luokka:Vuonna 2018 kuolleet
Dead Allison

Dead Allison oli oululainen rockyhtye, joka oli toiminnassa vuosina 1988–1993. Dead Allison perustettiin Oulussa loppuvuodesta 1988 ja julkaisi ensimmäisen kuuden kappaleen demonsa helmikuussa 1989. Demon ansiosta bändi kiinnitettiin Gaga Goodies -levymerkillehttps://www.ouka.fi/oulu/pohjoista-musiikkia/dead- allison. Yhtye julkaisi kolme albumia: Toys and Dreams, Second Coming ja Scream of a Raven, sekä muutamia singlejä ja kappaleita kokoelmalevyillähttp://www.finnmusic.net/main.php?6457585c0155625c1f47474e21. Musiikin tyylistä puhuttaessa vertailukohdaksi nostettiin usein Iggy Popin ensimmäinen yhtye The Stooges. ==Jäsenet== * "St. Francis" (Rami Posio) – kitara, laulu * Juha "Jurtsa" Häikiö – kitara * Marko Annunen – basso * Marko Nikula – rummut == Diskografia == === Albumit === * * * === Singlet ja EPt === * Francis (7", 1989) * Difficult Situation / Hän on paha (5" split-single Mana Manan kanssa, 1994) === Kokoelmat === * * ==Lähteet== ==Aiheesta muualla== * Dead Allisonin kotisivut * Pohjoista musiikkia - Dead Allison Luokka:Suomalaiset rockyhtyeet
Ylioppilaskylä

Ylioppilaskylä on nimitys, joka liittyy joihinkin suomalaisiin opiskelija- asuntoalueisiin: * Turun ylioppilaskylä * Kortepohjan ylioppilaskylä Jyväskylässä * Oulun ylioppilaskylä * Latokartanon ylioppilaskylä Helsingissä.
Suorahaku

Suorahaku (executive search, headhunting) on sopivien ehdokkaiden etsimistä avoimeen työtehtävään. Sopivia ehdokkaita etsitään aktiivisesti esimerkiksi julkisista tiedonlähteistä tai suorahakuasiantuntijan omista verkostoista ja heihin otetaan suoraan yhteyttä sekä tiedustellaan heidän kiinnostustaan kyseiseen tehtävään. Tuleva työnantaja antaa toimeksiannon suorahakuyhtiölle, joka etsii tehtävään pätevät ehdokkaat, haastattelee heidät ja esittelee heistä sopivimmat asiakkaalle. Toimeksiannon teettävä työnantaja tekee kuitenkin itse lopullisen päätöksen siitä, kenet tehtävään valitaan. Tyypillisesti suorahaussa kartoitetaan (ks. ehdokaskartoitus, eng. desk research) useita kymmeniä, jopa satoja päteviä ehdokkaita. Heistä haastatellaan 10–20 parasta, ja asiakkaalle esitellään 3–7 henkeä. Perinteinen toimeksiantopohjainen suorahaku on yleistynyt rekrytointitapana. Lisäksi yritykset ovat myös alkaneet ottaa suorahaun tekijöitä omaan palvelukseensa etsimään organisaatiolle uusia työntekijöitä. Suorahakua käytetään rekrytointimenetelmänä jo asiantuntijatason positioita täytettäessä, ylemmän johdon osalta se on vielä yleisempää. Myös hallituksen jäseniä haetaan suorahaun keinoin. Suorahakumarkkinoiden euromääräinen koko on Suomessa kaksinkertaistunut kuudessa vuodessa vuoden 2012 runsaasta 40 miljoonasta eurosta vuoden 2018 yli 80 miljoonaan.Suorahakuyritykset Suomessa Suorahakuyritys Suorahakuyritys on rekrytointi -toimialan yritys, joka tarjoaa yrityksille ja työnantajille työnhakupalveluita. Yritykset palkkaavat suorahakuyrityksen etsimään päteviä työntekijöitä, osaamista tai paikantamaan henkilöitä jotka täyttävät tietyn työn vaatimukset. Suorahakuyritykseksi määritellään yritykset, jotka tekevät rekrytointia ainoastaan suorahaulla. Suorahakuyritykset voivat tarjota myös muita rekrytointia tukevia palveluita kuten työsuhteen päättäneen työllistymistä (eng. Replacement) tukevaa palvelua, johtoryhmän tai hallituksen toiminnan arviointia tai soveltuvuusarviointia. == Katso myös == *Rekrytointi *Ehdokashaku *Työnhaku ==Lähteet== ==Aiheesta muualla== * FEX Suorahakuyritykset ry (Suomen suorahakuyritysten yhdistys) * Suomalaisissa oppilaitoksissa tehtyjä opinnäytetöitä suorahakualalta. Web Archive. * Suorahakuyritykset Luokka:Rekrytointi
Mustatäplähiipijä

Mustatäplähiipijä (Carterocephalus silvicola) on Suomessa Rovaniemen eteläpuolella melko yleinen paksupääperhoslaji. == Ulkonäkö ja elintavat == Mustatäplähiipijän siipien kärkiväli on 28–31 mm ja sukupuolet ovat melko erinäköiset. Koiraan siipien yläpinnoilla on kirkkaankeltaisella pohjalla neljä suurta tummaa laikkua ja siiven ulkoreunassa on rivi tummia täpliä. Takasiivet ovat hieman ruskeakehnäiset, mutta kehnä puuttuu paikoitellen muodostaen pyöreitä, kirkkaankeltaisten laikkuja. Naaraalla etusiipien suklaanruskeat täplät ovat tummempia, suurempia ja ne koskettavat toisiaan. Naaras muistuttaakin paljon keltatäplähiipijää. Keltaisen sävy on tummempi kuin koiraalla, mutta silti selvästi vaaleampi kuin keltatäplähiipijällä. Takasiivet ovat laajalti tasaisen tummanruskeat, pyöreähköjen keltaisten täplien kirjomat. Siipiripset ovat etusiivissä tummat, takasiivissä vaaleammat. Etusiipien alapinnat muistuttavat yläpintoja, mutta pohjaväri on ruskeampi. Takasiipien alapinnat ovat ruskeat ja niissä on laajoja ruskeankeltaisia laikkuja.Svenska fjärilar Suomen perhostutkijain seura: Heteropterus, Carterocephalus, Thymelicus, Hesperia ja Ochlodes -lajit Norges sommerfugler (MHNT) Carterocephalus silvicola - Krakow - Pologne - male dorsal.jpg|Carterocephalus silvicola ♂ (MHNT) Carterocephalus silvicola - Krakow - Pologne - male ventral.jpg| ♂ △ (MHNT) Carterocephalus silvicola - Puszcza Kampinoska - Pologne - female dorsal.jpg|♀ (MHNT) Carterocephalus silvicola - Puszcza Kampinoska - Pologne - female ventral.jpg|♀ △ == Levinneisyys ja lentoaika == Mustatäplähiipijän levinneisyys ulottuu Pohjois- Saksasta ja Pohjois-Puolasta Skandinaviaan, Baltiaan ja idässä Venäjän ja Siperian poikki Mongoliaan ja Japaniin. Suomessa sitä tavataan Ahvenanmaalta ja etelärannikolta Rovaniemen korkeudelle, mutta laji harvinaistuu etenkin saaristoon mentäessä. Perhoset lentävät yhtenä sukupolvena toukokuun loppupuoliskolta heinäkuun alkupuolelle huipun osuessa kesäkuun alkuun.Perhosviki == Elinympäristö ja elintavat == Mustatäplähiipijän tyypillistä elinympäristöä ovat kosteat metsät ja etenkin niiden aukkopaikat, kuten metsäteiden ja polkujen varret sekä niityt ja jokilaaksot. Joskus elinpaikka voi olla hyvinkin pieni aukkopaikka, kunhan sinne tulee riittävästi valoa. Perhoset lentävät nopeasti, lepäävät siivet sivuille levitettyinä ja käyvät mielellään erityisesti metsäkurjenpolvien kukilla. Laji on varsin yleinen, mutta esiintymiseltään paikoittainen eivätkä yksilömäärät yleensä ole kovin suuria. Naaras munii yksitellen heinille, etenkin puolivarjoisiin paikkoihin, kuten pensaiden ympärille. Toukka sitoo heinän lehden putkimaiseksi suojaksi, jonka sisällä se elää. Mustatäplähiipijä talvehtii täysikasvuisena tai keskenkasvuisena toukkana ja koteloituu keväällä. == Ravintokasvi == Toukka syö heinäkasveja, esimerkiksi niittyjuolaa ja kastikoita.Iltalehti == Lähteet == == Aiheesta muualla == *LuontoPortti: Mustatäplähiipijä (Carterocephalus silvicola) *Suomen Perhoset: Mustatäplähiipijä *UniProt, Taxonomy: Carterocephalus silvicola * Bestimmungshilfe des Lepiforums * Moths and Butterflies of Europe and North Africa Luokka:Paksupäät
Gigantomakhia

Gigantomakhia ( 'giganttien taistelu') oli kreikkalaisessa mytologiassa Olympoksen jumalien ja giganttien välinen taistelu. Varhaisessa lähteissä gigantomakhia on itsenäinen tapahtumansa, mutta myöhemmät runoilijat sekoittavat sen varsin usein titanomakhian kanssa. Kuitenkin titanomakhiassa Olympoksen jumalat syrjäyttivät varhaisemmat jumalat, titaanit, kun taas gigantomakhiassa gigantit halusivat saada valtansa jo vakiinnuttaneet uuden ajan jumalat vapauttamaan titaanit Tartaroksesta. Olympoksen jumalat eivät itse voineet tappaa gigantteja, ellei kuolevainen auttaisi heitä tässä. Tämän kuultuaan Gaia löysi yrtin, joka estäisi gigantteja saamasta surmaansa myöskään kuolevaisten kädestä, mutta Zeus kielsi Heliosta ja Eosta loistamasta ja vei itse yrtin. Hän kutsui jumalien avuksi oman poikansa Herakleen, jonka äiti oli kuolevainen. Herakleen avulla jumalat saivatkin gigantit lyötyä: Alkyoneuksen, joukon johtajan, löi Herakles, Porfyrion haavoittui Zeuksen salamasta ja sai lopulta surmansa Herakleen nuolista, Enkeladoksen ja Pallaksen surmasi Athene, Polyboteen tappoi Poseidon Nisyroksen saaren alle, Hippolytoksen löi Hermes, Efialteen surmasi nuolillaan Apollon, Mimaan tappoi Hefaistos ja Klytioksen poltti Hekate palavilla soihduilla.Apollodoros, Bibliotheke ('Kirjasto') 1.6.1–2 (engl. käännös). == Lähteet == == Aiheesta muualla == Luokka:Kreikkalainen mytologia
UnsraW

UnsraW () oli japanilainen Visual kei -yhtye, joka soittaa raskasta metallimusiikkia. Vaikka musiikissa kuulee vaikutteita Dir en greystä, jonka suuri ihailija Yuuki on, on UnsraW:lla oma tyylinsä. Yhtyeen tunnistettavin piirre on heidän ulkonäkönsä. SpeedDisk on vaatettanut yhtyeen ID Japanin (kuuluisa Visual Kei -vaatteita suunnitteleva muotifirma) asuihin, ja heidän hirviömäiset maskinsa on suunnitellut Screaming Mad George, joka on aiemmin työskennellyt mm. Penicillinin, hiden ja X Japanin kanssa. ==Historia== Kaikki alkoi pian COЯE THE CHILDin hajoamisen jälkeen, kun Yuuki suostutteli rumpali Shon hänen uuteen projektiinsa, ja mukaan liittyi vielä Jun, Tetsu ja Rai (Jokerin Setsuki). Yhtye keikkaili yksityisesti ja heidät huomioitiin nopeasti. Virallisesti UnsraW esitettiin yleisölle ID Japanin sponsoroimassa onemanissa, Gate of Deathissa, joka järjestettiin 23. elokuuta. Seuraavalla viikolla he julkaisivat ensimmäisen maxi-singlensä, -9-n, joka sisälsi COЯE THE CHILDin kappaleen Warai oni. Bändi oli tauolla laulaja Yukin sairauden vuoksi. Yuuki sairastui myöhään vuoden 2007 lopulla ja on ollut sairaalahoidossa siitä lähtien. Tauko alkoi virallisesti 30.5.2008 ja tauon päättyminen ilmoitettiin Jamessa 25.06.2009. Bändin basisti Jun oli tauon aikana joutunut auto-onnettomuuteen, ja joutui jättämään bändin. Myöhemmin vuoden 2010 vuoden puolella tuli tieto, että kitaristi Rai jättää bändin 27.2.2010. Uudet jäsenet Jin (basso) ja Madoka (kitara) julkistettiin 1.3.2010. Jin oli myös ollut bändin ensimmäisellä Euroopan kiertueella mukana. UnsraW'n Euroopan kiertue oli helmikuussa, ja keikkoja oli Alankomaissa, Ranskassa ja Saksassa. Keikan piti olla Ruotsissa myös, mutta se peruutettiin. == Diskografia == === Japani === ==== Album & Mini-Album ==== *Abel/Kein (6.2.2008) *Kein (29.9.2007) *Abel (29.8.2007) *-Calling- (28.3.2007) *Spiral Circle -COMPLETE- (24.1.2007) *Spiral Circle (type A) (20.12.2006) *Spiral Circle (type B) (20.12.2006) ==== Single & Maxi-Single ==== *Lustful Days (27.6.2007) *Gate of Death (25.10.2006) *-9- (30.8.2006) ==== DVD ==== *Screaming Birthday (27.6.2007) === Eurooppa === ==== Album & Mini-Album ==== *Abel/Kein (16.11.2007) *Spiral Circle ~Complete~ (20.4.2007) ==== DVD ==== *Screaming Birthday (27.7.2007) ==Lähteet== * JaMEn UnsraW-artikkeli ==Aiheesta muualla== * Virallinen sivusto * Virallinen blogi * Fanisivusto Laughin Demon Luokka:Japanilaiset rockyhtyeet
Aneka

Aneka (oik. Mary Sandeman, s. 20. marraskuuta 1947) on skotlantilainen laulaja. Hänen tunnetuin ja oikeastaan ainoaksi hitikseen jäänyt kappale on vuonna 1981 julkaistu ”Japanese Boy”, joka nousi useassa Euroopan maassa listaykköseksi. Sandeman ehti julkaista urallaan vain yhden pop-albumin ennen suosionsa hiipumista. Mary Sandeman on omalla nimellään esittänyt skotlantilaista kansanmusiikkia eikä ollut erityisemmin kiinnostunut pop- urasta. Suomessa Sandemanin hittikappale ”Japanese Boy” sijoittui myyntilistalla sijalle 1. Samanniminen debyyttialbumi Japanese Boy sijoittui sijalle 12. == Diskografia == === Studioalbumit === Nimi Julkaisutiedot Listasijoitukset FIN SWE Japanese Boy * Julkaistu: 8. kesäkuuta 1981 * Levy-yhtiö: Hansa International 12 19 ===Singlet=== Nimi Vuosi Listasijoitukset Albumi UK FIN GER NOR SWE ”Japanese Boy” 1981 1 1 3 4 1 Japanese Boy ”Little Lady” 50 6 10 – 14 ”Ooh Shooby Doo Doo Lang” 1982 – – 18 – – ”I Was Free” – – – – – ”Alister McColl” – – – – – (julkaistu vain singlenä) ”Rose Rose I Love You” 1983 – – – – – ”Heart To Beat” – – – – – == Lähteet == Luokka:Skotlantilaiset laulajat Luokka:Elävät henkilöt
Keltatäplähiipijä

Keltatäplähiipijä (Carterocephalus palaemon) on Suomessa melko harvinainen paksupääperhoslaji. ==Ulkonäkö ja elintavat== Keltatäplähiipijän siipien kärkiväli on 28–31 millimetriä, ja sukupuolet ovat jokseenkin samannäköiset. Laji muistuttaa paljon mustatäplähiipijänaarasta, mutta keltatäplähiipijällä on sekä etu- että takasiivissä tummanruskealla pohjalla hieman tummasävyisen oranssinkeltaisia läiskiä, kun mustatäplähiipijällä värit ovat päinvastoin. Läiskät ovat muodoltaan melko nelikulmaisia, ja etusiiven keltaisten täplien poikki kulkee tummia siipisuonia. Siipien alapinnat ovat kellanruskeat ja takasiivissä niillä on laajoja, vaaleankellertäviä laikkuja, joissa on tumma reunus.Svenska fjärilar Suomen perhostutkijain seura: Heteropterus, Carterocephalus, Thymelicus, Hesperia ja Ochlodes -lajit Norges sommerfugler == Levinneisyys ja lentoaika == Keltatäplähiipijän levinneisyys ulottuu vuoristoihin ja painottuu Keski-Euroopasta Fennoskandiaan, idässä Siperian poikki Japaniin ja Pohjois-Amerikassa Alaskasta Labradorin niemimaalle ja Kalliovuorten kautta etelään Kalifornian pohjoisosiin. Lisäksi Skotlannissa ja Pyreneillä on erillisesiintymät. Euroopassa laji puuttuu Iberian niemimaalta ja Välimeren ympäristöstä. Suomessa laji on jonkin verran taantunut ja puuttuu käytännössä kokonaan maan eteläosista. Pääasiallinen levinneisyys on Pohjanmaa–Pohjois-Karjala-linjalta Keski-Lapin pohjoisosiin, pohjoisempaa havaintoja on vähemmän. Yleisin laji on Vaasan seudulta Kainuuseen ulottuvalla vyöhykkeellä. Perhoset lentävät yhtenä sukupolvena kesäkuun alusta heinäkuun puoleenväliin.Perhosviki == Elinympäristö ja elintavat == Keltatäplähiipijää tavataan kosteilla niityillä, metsäaukeilla ja tienvarsilla. Koiraat partioivat reviirejään tai tarkkailevat niitä leväten korkealla kasvilla. Laji on paikkauskollinen, eivätkä naaraatkaan juuri liiku syntymäpaikoiltaan. Naaras munii munat heinien lehdille yksitellen ja runsaan viikon kuluttua kuoriutuvat toukat sitovat lehden putkimaiseksi suojaksi. Toukka on hidaskasvuinen ja talvehtii täysikasvuisena. Se koteloitu varhain keväällä, ja kotelovaihe kestää noin kuukauden. == Ravintokasvi == Keltatäplähiipijän ravintokasveja ovat erilaiset heinät, mutta tarkkaa lajivalikoimaa Pohjoismaissa ei tunneta. Suomessa keltatäplähiipijä on vuoden 2010 uhanalaisarvioinnissa luokiteltu silmälläpidettäväksi (NT)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == ==Aiheesta muualla== *LuontoPortti: Keltatäplähiipijä (Carterocephalus palaemon) *Suomen Perhoset: Keltatäplähiipijä *UniProt, Taxonomy: Carterocephalus palaemon * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Paksupäät
Mennyt elämä

Mennyt elämä () on yhdysvaltalainen tv-sarja. Sarjan pääosassa näyttelee Bruce Greenwood. Sarjan tekeminen lopetettiin ensimmäiseen kauteen. Sarja on saatavilla DVD:nä. Sarja kertoo tarinan valokuvajournalistista nimeltä Thomas "Tom" Veil. ==Jaksot== # Absolute Zero 65 minuuttia # Turnabout # The Incredible Derek # Something About Her # Paradise On Your Doorstep # The Spider Webb # A Rough Whimper of Insanity # The Alpha Spike # You've Really Got A Hold on Me # Father # The Enemy Within # It's Not Such A Wonderful Life # Contact # Heart of Darkness # Forever Jung # Shine a Light on You # Stay Tuned # Hidden Agenda # Doppleganger # Through a Lens Darkly # The Dark Side of the Moon # Calaway # Zero Minus Ten # Marathon # Gemini Luokka:1990-luvun yhdysvaltalaiset draamasarjat Luokka:UPN:n televisio-ohjelmat
Nowhere Man

Nowhere Man on The Beatlesin esittämä kappale, joka oli vuonna 1965 ilmestyneellä Rubber Soul -albumilla. Kappaleen on säveltänyt John Lennon. Se julkaistiin singlenä muun muassa Yhdysvalloissa, jossa se nousi kolmannelle sijalle Billboardin listalla. Australiassa ja Kanadassa kappale saavutti ykköspaikan. Yhdysvalloissa ”Nowhere Man” julkaistiin Rubber Soulin sijaan albumilla Yesterday and Today. ==Laulun taustoja== Vuonna 1971 John Lennon muisteli ”Nowhere Manin” syntymää Rolling Stone -lehdelle antamassaan haastattelussa näin: Nowhere Man Songfacts "Nowhere Man" oli Lennonin senhetkisen olotilan ruumiillistuma, sillä hän oli LSD:n käytön jälkeisessä masennuksessaan tuntenut itsensä juuri sellaiseksi kuin laulun mies. Tarina kertookin todellisuudessa hänestä itsestään, vaikka se on kirjoitettu kolmanteen persoonaan. George Harrisonin soittama kitarasoolo täydentää surullista ja filosofoivaa kappaletta, joka tyylillisesti edustaa lähinnä folk-rock-balladia.Oldies Music Laulu poikkeaa sanoitukseltaan melkoisesti yhtyeen aiemmasta tuotannosta. Lennon ei itse erityisemmin pitänyt laulusta, mutta yhtyeen fanit ja musiikkikriitikot ovat sen sijaan nimenneet "Nowhere Manin" erääksi Lennonin parhaista töistä Beatlesin 1960-luvun puolivälin tuotannossa. ==Lähteet== Luokka:The Beatlesin kappaleet Luokka:Vuoden 1965 kappaleet
Ludvig II (keisari)

Ludvig II (n. 825 – 875) oli Pyhän saksalais-roomalaisen keisarikunnan keisari vuodesta 855 kuolemaansa asti. Hän oli Lotharingian kuninkaan Lothar I:n poika, ja tämä puolestaan oli yksi frankkien kuninkaan Ludvig Hurskaan kolmesta pojasta. Ludvig sai Italian valtaansa 839, mutta muutti maahan ja kruunattiin vasta 844. Hän pyysi tulla siunatuksi keisariksi, mutta pyyntö hylättiin aluksi. Keskiajalla kuningas sai keisarin tittelin vasta paavin kruunauksella Roomassa. Vuonna 850 paavi Pyhä Leo IV suostui siunaamaan Ludvigin keisariksi. Hän haali valtaa Italian ruhtinailta avioliiton, sotaretkien ja liittolaissopimusten kautta. Vuonna 855, isänsä kuoltua, hän julistautui koko Italian yksinvaltiaaksi. Ludvigilla oli tärkeä osa arabien torjumisessa, kun nämä yrittivät valloittaa Italiaa. Ludvig ei ollut tyytyväinen isänsä eikä isoisänsä perinnön jakoon, ja juonitteli ja soti velijään ja setiään vastaan. Koska hän eli pitempään kuin veljensä, hän peri lopulta näidenkin osuudet. == Lähteet == * === Viitteet === Luokka:Frankkien kuninkaat Luokka:Pyhän saksalais-roomalaisen keisarikunnan hallitsijat Luokka:820-luvulla syntyneet Luokka:Vuonna 875 kuolleet
Mitä maksaa?

Mitä maksaa,- on vuosina 1998–2000 Nelosella esitetty tietokilpailuohjelma, joka perustui yhdysvaltalaiseen televisioformaattiin The Price Is Right. Ohjelmaa juonsi Petri Liski. ==Kilpailun kulku== Jokaisessa jaksossa oli neljä kilpailijaa, joiden eteen tuotiin tuotteita, joiden hinnat heidän piti arvata. Oikein tai lähimmäksi arvannut kilpailija sai pisteen. Se, jolla oli ohjelman lopuksi eniten pisteitä, pääsi finaaliin, jossa oli kaksi pääpalkintovaihtoehtoa. Kilpailijan piti arvata niiden hinta, ja voittaja sai palkinnoksi sen tuotteen, jonka hinta osui lähemmäksi. Jos esimerkiksi pääpalkintoina on 5 500 markan stereot tai 8 000 markan moottoripyörä, ja kilpailija arvaa moottoripyörän hinnaksi 7 000 markkaa ja stereoiden hinnaksi 2 500 markkaa, niin lopulta hän voittaa moottoripyörän, sillä moottoripyörän oletettu hinta oli lähempänä oikeaa hintaa kuin stereoilla. Pääpalkintona oli yleensä uusi auto tai ulkomaanmatka. ==Lähteet== Luokka:Visailuohjelmat Luokka:1990-luvun suomalaiset kilpailuohjelmat Luokka:2000-vuosikymmenen suomalaiset kilpailuohjelmat
Svanetian kansannousu

Svanetian kansannousu oli vuonna 1921 tapahtunut epäonnistunut kapina vastaperustettua bolševikkihallintoa vastaan Georgiassa. Kansannousu sai alkunsa Svanetiassa, Länsi-Georgian vuoristoprovinssissa, pian sen jälkeen, kun puna-armeija oli hyökännyt Georgiaan ja Georgian sosialistinen neuvostotasavalta oli perustettu (helmi-maaliskuussa 1921). Ensimmäiset levottomuudet paikallisten keskuudessa syntyivät jo toukokuussa 1921 ja kehittyivät nopeasti aseelliseksi kapinaksi maan erittäin epäsuosittua bolševikkihallitusta, Georgian vallankumouskomiteaa vastaan. Mosostr Dadeškelianin, Nestor Gardapkhadzen ja Bidzina Pirvelin johtamat sissijoukot riisuivat Svanetian puna-armeijan yksiköt aseista syyskuussa ja käynnistivät valmistelut marssille Kutaisiin, Georgian toiseksi suurimpaan kaupunkiin. Vallankumouskomitea, joka joutui kohtaamaan maanlaajuisen kansannousun ja sisällissodan mahdollisuuden,Knight, Ami W. (1993), Beria: Stalin's First Lieutenant, p. 26. Princeton University Press, Princeton, New Jersey, ISBN 0-691-01093-5 määräsi 7. lokakuuta 1921 muodostettavaksi erikoisia rangaistuserillisosastoja kamppailemaan "poliittisiksi maantierosvoiksi" leimattuja taistelijoita vastaan. 15. marraskuuta 1921 neuvostovirkamiehet raportoivat Svanetian kapinallisten määräksi 1 600, ja että heidän toimiaan koordinoi Georgian kansallisdemokraattinen puolue, jolla oli yhteyksiä Tbilisissä päämajaansa pitävään menševikkijärjestöön.ვალერი ბენიძე (Valeri Benidze) (1991), 1924 წლის აჯანყება საქართველოში (1924 Uprising in Georgia), p. 10. Tbilisi: სამშობლო ("Samshoblo") Taistelu Svanetiassa jatkui kuuden kuukauden ajan, mutta neuvostojoukot onnistuivat estämään kapinan leviämisen viereisille alueille. Vuoden 1921 joulukuun loppuun mennessä uudet puna- armeijan vahvistusjoukot murskasivat kapinan. Kansannousun johtajat teloitettiin ja alueella käynnistettiin rankkoja sortotoimenpiteitä. Svanetian kapinan epäonnistuminen pakotti Georgian tärkeimmät oppositiopuolueet lähempään yhteistyöhön keskenään. Yhteistyö kulminoitui lopulta yleiseen neuvostovastaiseen kapinaan elokuussa 1924.Jones, Stephen F. (October 1988), "The Establishment of Soviet Power in Transcaucasia: The Case of Georgia 1921-1928". Soviet Studies 40, No. 4: 616-639 == Lähteet == Luokka:Mielenosoitukset ja levottomuudet Georgiassa Luokka:Neuvostoliiton historia Luokka:Kapinat Luokka:1921
M/S TransPaper

M/S TransPaper () on ruotsalaisen Rederi AB Transatlanticin omistuksessa oleva ro-ro-alus. Nykyisin alus kuljettaa suomalais-ruotsalaisen metsäteollisuusyritys Stora Enson tuotteita, reitillä Kemi–Oulu–Göteborg. Alus on rakennettu vuonna 2006 Aker Yardsin Rauman telakalla. TransPaper on rekisteröity Ruotsin lipun alle ja sen kotisatama on Skärhamn. TransPaperin sisaraluksia ovat M/S TransPulp ja M/S TransTimber. == Käyttöhistoria == Aluksen runko rakennettiin Aker Wismarin telakalla Saksassa. Kesäkuussa 2006 alus sai nimen, kun Stora Enson silloisen toimitusjohtajan, Jukka Härmälän puoliso Marjatta Härmälä kastoi laivan Raumalla. 18\. elokuuta 2006 alus luovutettiin Baltic Container Shippingin (Rederi AB Transatlantic) omistukseen. Tämän jälkeen Rederi AB Transatlantic alkoi kuljettaa Stora Enson tuotteita TransPaperilla sen nykyisellä reitillään. == Lähteet == == Aiheesta muualla == *Fakta om Fartyg – M/S Transpaper *Transatlantic: TransPaper TransPaper
Ylä-Baijeri

Ylä-Baijeri () on yksi saksalaisen Baijerin osavaltion seitsemästä hallintopiiristä (). Se sijaitsee eteläisen Baijerin alueella, ja sen keskuskaupunki on München. Hallintopiirin pinta-ala on 17 530 neliökilometriä, ja siellä oli 4 820 938 asukasta vuoden 2023 lopussa. Ylä-Baijeri on sekä pinta-alaltaan että väkiluvultaan Baijerin suurin hallintopiiri. Hallintopiiri on jaettu 20 piirikuntaan () ja kolmeen niin kutsuttuun piirivapaaseen kaupunkiin (). Piirivapaita eli piirikuntiin kuulumattomia kaupunkeja Ylä- Baijerissa ovat Ingolstadt, München ja Rosenheim. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Ala-Baijeri

Ala-Baijeri () on yksi saksalaisen Baijerin osavaltion seitsemästä hallintopiiristä (). Se sijaitsee itäisen Baijerin alueella, ja sen keskuskaupunki on Landshut. Hallintopiirin pinta-ala on 10 329 neliökilometriä, ja siellä oli 1 280 685 asukasta vuoden 2023 lopussa. Ala- Baijerin hallintopiiri on jaettu yhdeksään piirikuntaan () ja kolmeen piirivapaaseen kaupunkiin (). Piirivapaita eli piirikuntiin kuulumattomia kaupunkeja Ala-Baijerissa ovat Landshut, Passau ja Straubing. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Oberpfalz

Oberpfalz on yksi saksalaisen Baijerin osavaltion hallintopiireistä (). Se sijaitsee itäisen Baijerin alueella, ja sen keskuskaupunkina toimii Regensburg. Hallintopiirin pinta-ala on 9 690 neliökilometriä, ja siellä oli 1 141 561 asukasta vuoden 2023 lopussa. Oberpfalzin hallintopiiri on jaettu seitsemään piirikuntaan () ja kolmeen niin kutsuttuun piirivapaaseen kaupunkiin (). Piirivapaita eli piirikuntiin kuulumattomia kaupunkeja Oberpfalzissa ovat Amberg, Regensburg ja Weiden in der Oberpfalz. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Upseerin kosto

Upseerin kosto () on vuonna 1986 ensi-iltansa saanut yhdysvaltalainen toimintaelokuva. Elokuva sai ensi-iltansa poikkeuksellisesti ensimmäisenä Ranskassa 1986 ja Yhdysvalloissa 1987. Elokuvan on tuottanut, käsikirjoittanut ja ohjannut Craig T. Rumar. Pääosia esittävät Michael Paré ja Tawny Kitaen. ==Juoni== Scott Youngblood on merijalkaväen ylpeys, joka on huippuunsa harjoitettu kersantti. Kun hän kuulee sisarensa olevan pulassa ja sekaantuneena huumediilereihin Dutchiin ja Silkeen, Scott matkaa Espanjaan pelastaakseen siskonsa. Paikan päällä hän kuitenkin saa kuulla siskonsa olevan jo kuollut. Yksin Madridin kaduilla Scott löytää itselleen apurin Jaken, jonka kanssa hän päättää etsiä siskonsa murhaajat käsiinsä. Sillä välin Dutch ja Silke jatkavat mallitoimiston huijaustaan ja saavat uudeksi asiakkaakseen Virginian. Scott kuitenkin pelastaa naisen huijausyritykseltä ja hakee samalla kostoa murhaajille. ==Näyttelijät== ==Arvioita== Video-oppaassa vuodelta 1994 Markku Salmi sanoo Upseerin kostoa surkeaksi b-luokan actioniksi ja antaa sille 1–5 tähden sijasta pommin, mikä vastaa sanallista arviota ”täysin epäonnistunut tekele”. VideoHound’s Golden Movie Retriever antaa elokuvalle puolitoista tähteä neljästä.Instant Justice, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== ==Aiheesta muualla== * * Leffatykin arvostelu Luokka:Vuoden 1986 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset independent-elokuvat
Oberfranken

Oberfranken on yksi saksalaisen Baijerin osavaltion seitsemästä hallintopiiristä (). Se sijaitsee pohjoisen Baijerin alueella, ja sen keskuskaupunkina toimii Bayreuth. Hallintopiirin pinta-ala on 7 231 neliökilometriä, ja siellä oli 1 077 349 asukasta vuoden 2023 lopussa. Oberfrankenin hallintopiiri on jaettu yhdeksään piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja Oberfrankenissa ovat Bamberg, Bayreuth, Coburg ja Hof. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Unterfranken

Unterfranken on yksi saksalaisen Baijerin osavaltion seitsemästä hallintopiiristä (). Se sijaitsee Baijerin luoteisosassa, ja sen keskuskaupunkina toimii Würzburg. Hallintopiirin pinta-ala on 8 531 neliökilometriä, ja siellä oli 1 338 497 asukasta vuoden 2023 lopussa. Unterfrankenin hallintopiiri on jaettu yhdeksään piirikuntaan () ja kolmeen piirivapaaseen kaupunkiin (). Piirivapaita eli piirikuntiin kuulumattomia kaupunkeja Unterfrankenissa ovat Aschaffenburg, Schweinfurt ja Würzburg. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Mittelfranken

Mittelfranken on yksi saksalaisen Baijerin osavaltion seitsemästä hallintopiiristä (). Se sijaitsee läntisen Baijerin alueella, ja sen keskuskaupunkina toimii Ansbach. Hallintopiirin pinta-ala on 7 245 neliökilometriä, ja siellä oli 1 813 946 asukasta vuoden 2023 lopussa. Mittelfrankenin hallintopiiri on jaettu seitsemään piirikuntaan () ja viiteen piirivapaaseen kaupunkiin (). Piirivapaita eli piirikuntiin kuulumattomia kaupunkeja Mittelfrankenissa ovat Ansbach, Erlangen, Fürth, Nürnberg ja Schwabach. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
George W. Perkins

George W. Perkins on yhdysvaltalainen elokuva- ja televisiotuottaja. Vuodesta 2006 hän on tuottanut sarjaa Täydelliset naiset yhtenä päätuottajista. 1980-luvulla hän tuotti elokuvia Joystick (1983), Teen Wolf, eli ihmissusi teini-iässä (1985), Naisen kosto ja Kuka on Harry Crumb? (1989). 1990- ja 2000-luvuilla Perkins tuotti lähinnä televisioelokuvia. Lisäksi hän tuotti osittain elokuvan Tuhannen tilanteen mies vuonna 1997. Vuonna 2003 hän oli mukana tuottamassa lyhytikäistä trillerisarjaa Threat Matrix, jossa pääosaa näytteli James Denton. ==Aiheesta muualla== * Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Schwabenin hallintopiiri

Schwabenin hallintopiiri on yksi saksalaisen Baijerin osavaltion seitsemästä hallintopiiristä (). Se sijaitsee Lounais-Baijerissa ja kattaa Schwabenin alueen Baijerin puoleisen itäosan. Hallintopiirin keskuskaupunkina toimii Augsburg. Hallintopiirin pinta-ala on 9 993 neliökilometriä, ja siellä oli 1 962 086 asukasta vuoden 2023 lopussa. Schwabenin hallintopiiri jakautuu kymmeneen piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja Schwabenissa ovat Augsburg, Kaufbeuren, Kempten ja Memmingen. == Lähteet == == Aiheesta muualla == * Hallintopiirin internetsivut * Piirin hallinnon internetsivut *
Freiburgin hallintopiiri

Freiburgin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee Baden-Württembergin lounaisessa osassa ja sen keskuskaupunkina toimii Freiburg im Breisgau. Hallintopiirin asukasluku on arviolta 2 224 535 (vuonna 2015) ja sen pinta-ala on 9 357 neliökilometriä. Freiburgin hallintopiiri on jaettu yhdeksään piirikuntaan () ja yhteen piirittömään kaupunkiin. Hallintopiirin ainoa piiritön eli piirikuntaan kuulumaton kaupunki on sen keskuskaupunki Freiburg im Breisgau. Piirikunnat on puolestaan jaettu 301 kuntaan. == Lähteet == == Aiheesta muualla == * Hallintopiirin internetsivut *
Karlsruhen hallintopiiri

Karlsruhen hallintopiiri on yksi saksalaisen Baden-Württembergin osavaltion neljästä hallintopiiristä. Se sijaitsee luoteisessa Baden-Württembergissä ja sen keskuskaupunkina toimii Karlsruhe. Hallintopiirin asukasluku on arviolta 2 761 977 (vuonna 2015) ja sen pinta-ala on 6 919 neliökilometriä. Karlsruhen hallintopiiri on jaettu seitsemään piirikuntaan ja viiteen kaupunkipiiriin. Hallintopiirin kaupunkipiirejä eli piirikuntiin kuulumattomia kaupunkeja ovat Baden-Baden, Heidelberg, Karlsruhe, Mannheim ja Pforzheim. Piirikunnat puolestaan on jaettu edelleen 211 kuntaan. == Lähteet == == Aiheesta muualla == * Hallintopiirin internetsivut *
Stuttgartin hallintopiiri

Stuttgartin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee koillisen Baden-Württembergin alueella ja sen keskuskaupunkina toimii Stuttgart. Siellä on arviolta 4 069 533 asukasta (vuonna 2015) ja sen pinta-ala on 10 558 neliökilometriä. Stuttgartin hallintopiiri on jaettu 11 piirikuntaan ja kahteen kaupunkipiiriin (). Hallintopiirin kaupunkipiirejä eli piirikuntiin kuulumattomia kaupunkeja ovat Heilbronn ja Stuttgart. Piirikunnat puolestaan on jaettu edelleen 343 kuntaan. == Lähteet == == Aiheesta muualla == * Hallintopiirin internetsivut *
Visa Ski Team Kemi

Visa Ski Team Kemi ry on vuonna 1951 perustettu kemiläinen urheiluseura. Seura perustettiin nimellä Voimistelu- ja Urheiluseura Karihaaran Visa r.y. Vuonna 1993 nimi lyhennettiin muotoon Karihaaran Visa ry ja 21.8.2020 nimi vaihdettiin muotoon Visa Ski Team Kemi ry.Visa Ski Team Kemi – Yhdistyksen perustiedot Patentti ja rekisterihallitus Perustamisaikaan vuonna 1951 Voimistelu- ja Urheiluseura Karihaaran Visa r.y. oli perinteinen kaikkien lajien urheilu- ja liikuntaseura. Seura keskittyy nykyään hiihto- ja vapaa- ajan urheiluun. Juniorijalkapalloilusta vastaa seuran erillinen yhdistys ja joukkue Visan Pallo. == Lähteet == == Aiheesta muualla == * Visa Ski Team Kemin sivusto * Esko Ryhtinen: Karihaaran Visa 25 vuotta. 8 sivua. 1976. * Jaakko Luotonen: Voimistelu- ja urheiluseura Karihaaran Visa ry:n 40-vuotishistoriikki. 23 sivua. 1991. Luokka:Suomalaiset hiihtoseurat Luokka:Kemiläiset urheiluseurat Luokka:Vuonna 1951 perustetut urheiluseurat Luokka:Suomen Työväen Urheiluliiton jäsenseurat
Tübingenin hallintopiiri

Tübingenin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee kaakkoisen Baden-Württembergin alueella ja sen keskuskaupunkina toimii Tübingen. Siellä on arviolta 1 823 573 asukasta (vuonna 2015) ja sen pinta-ala on 8 918 neliökilometriä. Tübingenin hallintopiiri on jaettu kahdeksaan piirikuntaan () ja yhteen kaupunkipiiriin (). Hallintopiirin ainoa kaupunkipiiri eli piirikuntaan kuulumaton kaupunki on Ulm. Piirikunnat puolestaan on jaettu edelleen 255 kuntaan. == Lähteet == == Aiheesta muualla == * Hallintopiirin internetsivut Luokka:Saksan hallintopiirit Luokka:Baden-Württemberg
Dark World

Dark World on vuonna 2008 ensi-iltansa saanut yhdysvaltalainen jännityselokuva. Elokuvan ohjasi ja käsikirjoitti Zia Mojabi. Pääosaa esittivät Michael Paré ja Theresa Russell. ==Juoni== Kyllästynyt LAPD etsivä Harry Boydin täytyy selvittää kadonneita henkilöitä yhdessä parinsa Bobin kanssa, ennen kuin hänen pomonsa allekirjoittaa Boydin eropaperit. ==Näyttelijät== Luokka:Vuoden 2008 yhdysvaltalaiset elokuvat Luokka:Yhdysvaltalaiset jännityselokuvat
Seututie 116

Suitian tie eli seututie 116 on seututie, joka alkaa Lohjalta ja jatkuu aina Siuntion kirkolle asti. Tien varrella ovat muun muassa Munkkaan jätekeskus ja Suitian kartano. Tie päättyy risteykseen, josta pääsee yhdys­tietä 1130 pitkin Virkkalaan tai Espoon Kivenlahteen. 116 Luokka:Lohjan liikenne Luokka:Siuntion liikenne
Red Skelton

Richard Bernard ”Red” Skelton (18. heinäkuuta 1913 – 17. syyskuuta 1997) oli yhdysvaltalainen koomikko. Vincennesissä Indianassa syntyneen Skeltonin isä oli sirkusklovni, joka kuoli juuri ennen poikansa syntymää. Skelton itse esiintyi jo nuorena vaudevillessä ja sirkuksessa; myöhemmältä uraltaan hänet muistetaan televisiosta, elokuvista ja radiosta. Hän palveli toisessa maailmansodassa Euroopassa ja jatkoi radiouraansa palattuaan kotimaahansa. Skelton oli kolmesti naimisissa. Ensimmäinen puoliso oli Edna Marie Stilwell, jonka kanssa hän oli naimisissa 1930–1943; toinen avioliitto Georgia Davisin kanssa 1945–1971 päättyi eroon, ja Georgia teki itsemurhan vuonna 1976. Kolmannen kerran Skelton oli naimisissa Lothian Tolandin kanssa vuosina 1973–1997. Hänellä oli Valentina-tyttärensä (s. 1947) lisäksi vuonna 1948 syntynyt poika Richard, joka kuoli hyvin nuorena leukemiaan. Skeltonin uskotaan olleen absolutisti.http://www.imdb.com/name/nm0804026/bio Hän asui vanhuutensa päivinä Anzassa, Kaliforniassa, ja hän kuoli sairaalassa Palm Springsissä keuhkokuumeeseen 84-vuotiaana. Hän pääsi vuonna 1989 International Clown Hall of Fameen ja vuonna 1994 Radio Hall of Fameen, minkä lisäksi hänellä on tähti Hollywood Walk of Famella. Hän harrasti novellien kirjoittamista ja säveltämistä. == Lähteet == == Aiheesta muualla == Luokka:Yhdysvaltalaiset näyttelijät Luokka:Hollywood Walk of Fame Luokka:Radio Hall of Fame Luokka:SAG-palkinnon saajat Luokka:Vuonna 1913 syntyneet Luokka:Vuonna 1997 kuolleet
Wendy Barrie

Wendy Barrie (18. huhtikuuta 1912 Hongkong – 2. helmikuuta 1978 Englewood, New Jersey) oli brittiläinen näyttelijä. Barrie esiintyi sekä brittiläisissä että yhdysvaltalaisissa elokuvissa; eräs tunnetuimmista on Kordan Henrik VIII:n yksityiselämä (1933). Pian kyseisen London Filmsille tehdyn elokuvan jälkeen Barrie sai sopimuksen Hollywoodista, josta ovat peräisin muiden muassa elokuvat Baskervillen koira (1939) ja Vain viisi palasi (1939). Viimeisessä elokuvassaan hän esiintyi vuonna 1943. Barrie juonsi vuosina 1948–1949 omaa komediaansa lapsille DuMont Television Networkilla. Vuosina 1948–1950 televisiossa näytettiin The Wendy Barrie Show. Barriella sai tähden vuonna 1960 Hollywood Walk of Famelle. Aivoinfarkti vammautti Wendy Barrien hänen vuonna 1970. Hän kuoli New Jerseyssä 65-vuotiaana, ja hänet on haudattu Kensico Cemeterylle Valhallaan, New Yorkin osavaltioon. == Lähteet == == Aiheesta muualla == * Luokka:Brittiläiset näyttelijät Luokka:Hollywood Walk of Fame Luokka:Vuonna 1912 syntyneet Luokka:Vuonna 1978 kuolleet
Anita Baker

Anita Baker (s. 26. tammikuuta 1958) on altostaan tunnettu yhdysvaltalainen soul-laulaja. Hän on lajinsa arvostetuimpia; hänet on palkittu kahdeksalla Grammy-palkinnolla, ja hänellä on tähti Hollywood Walk of Famella. Baker on afroamerikkalainen. Hän syntyi Toledossa, Ohiossa, ja kasvoi Detroitissa, Michiganissa. Hän aloitti laulamisen baptistikuorossa 12-vuotiaana ja menestyi muutaman vuoden kuluttua yhtyeissä. Hänen ensimmäinen sooloalbuminsa julkaistiin vuonna 1983. Baker on ollut joulusta 1987 naimisissa miehensä Walter Bridgforth Jr:n kanssa. Parilla on yhdessä kaksi poikaa. Baker on levyttänyt mm. Elektra Recordsille 1985–1996 ja Atlantic Recordsille 1997–2001. Hänen nykyinen levy-yhtiönsä on Blue Note Records, jonka kanssa levytyssopimus syntyi vuonna 2004. == Diskografia == === Albumit === * The Songstress (1983) * Rapture (1986) * Giving You The Best That I Got (1988) * Compositions (1990) * Rhythm of Love (1994) * Sweet Love: The Very Best of Anita Baker (2002) * The Best of Anita Baker (2002) * A Night of Rapture: Live (2004) * My Everything (2004) * Christmas Fantasy (2005) * Ony forever (2013) === Singlet === * "No More Tears" (1983) * "Will You Be Mine" (1983) * "Angel" (1983) * "You're The Best Thing Yet" (1983) * "Feel the Need" (1984) * "Watch Your Step" (1986) * "Sweet Love" (1986) * "Caught Up In The Rapture" (1986) * "Same Ole Love (365 Days A Year)" (1987) * "No One in the World" (1987) * "Ain't No Need To Worry" (The Winansin kanssa 1987) * "Giving You The Best That I Got" (1988) * "Just Because" (1989) * "Lead Me Into Love" (1989) * "Good Love" (1989) * "Talk To Me" (1990) * "Soul Inspiration" (1990) * "Fairy Tales" (1991) * "Body & Soul" (1991) * "I Apologize" (1994) * "It's Been You" (1995) * "When You Love Someone" (James Ingramin kanssa 1995) * "You're My Everything" (2004) * "How Does It Feel" (2004) * "Serious" (2005) * "Christmas Fantasy" (2005) * "Lately" (2012) == Lähteet == Luokka:Yhdysvaltalaiset laulajat Luokka:Hollywood Walk of Fame Luokka:Yhdysvaltalaiset soullaulajat Luokka:Grammy-palkinnon saajat Luokka:Vuonna 1958 syntyneet Luokka:Elävät henkilöt
Tukholman pörssi

Tukholman pörssi () on vuonna 1863 perustettu ruotsalaisten osakkeiden markkinapaikka Tukholmassa. Sen nykyinen virallinen nimi on Nasdaq Stockholm. Pörssi siirtyi vuonna 1998 Optionsmäklarna AB:n (OM AB) omistukseen. Tämä yhtiö yhdistyi vuonna 2003 suomalaisen, Helsingin pörssin omistaneen HEX Oy:n kanssa OM HEX AB:ksi, jonka nimi muutettiin myöhemmin OMX AB:ksi. Yhtiö operoi Tukholman ja Helsingin pörssien lisäksi myös Kööpenhaminan, Islannin, Riian, Tallinnan ja Vilnan pörssejä. OMX AB:n omistaja on ollut helmikuusta 2008 lähtien NASDAQ OMX Group, Inc. Tukholman pörssissä noteerattujen osakkeiden hintakehitystä kuvaavat OMXS- ja OMXS30-indeksit. OMX AB julkaisee Helsingin, Tukholman, Kööpenhaminan ja Islannin pörsseissä noteerattujen osakkeiden hinnoista yhteistä listaa nimellä Pohjoismainen lista. Pörssejä ei ole kuitenkaan yhdistetty, vaan ne toimivat edelleen erillisinä, kukin oman maansa lainsäädännön alaisena. == Katso myös == * Luettelo Tukholman pörssissä noteeratuista yhtiöistä * Tukholman pörssitalo == Aiheesta muualla == * Nasdaq Stockholm * OMX Pohjoismainen pörssi Luokka:Arvopaperipörssit Luokka:NASDAQ OMX Group Luokka:Ruotsin talous Luokka:Tukholma
Bernard Lovell

Alfred Charles Bernard Lovell (31. elokuuta 1913 – 6. elokuuta 2012) oli brittiläinen tähtitieteilijä. Hän perusti Manchesterin yliopiston Jodrell Bankin observatorion ja oli sen ensimmäinen johtaja. Hän oli yksi radiotähtitieteen uranuurtajista. == Opiskelu ja ura == Lovell syntyi Oldland Commonissa Bristolissa ja opiskeli fysiikkaa Bristolin yliopistossa, josta sai filosofian tohtorin arvon vuonna 1936. Sen jälkeen hän siirtyi Manchesterin yliopistoon fysiikan osastolle. Lovell johti toisen maailmansodan aikana H2S-tutkaa kehittanyttä ryhmää, mistä ansioista hänestä tehtiin OBE vuonna 1946. Sodan jälkeen hän palasi Manchesteriin vuonna 1945 ja alkoi tutkia kosmista säteilyä armeijan käytöstä poistamien tutkalaitteiden avulla. Yliopiston kasvitieteellisen osaston omistaman Jodrell Bankin alueelle perustettiin vuonna 1946 Jodrell Bankin observatorio, jonne Lovell rakensi yhdessä Charles Husbandin kanssa 76-metrisen Lovell-teleskoopin, joka oli maailman suurin radioteleskooppi valmistuessaan vuonna 1957. Sillä seurattiin muun muassa Sputnikia kiertoradalle vienyttä rakettia. Myöhemmin, kun Neuvostoliiton Luna 9 -luotain laskeutui Kuun pinnalle 3. helmikuuta 1966, Neuvostoliitto ilmoitti onnistuneesta laskusta mutta ei jakanut kuvia Kuun pinnalta. Lovell seurasi Jodrell Bankin observatoriosta laskeutumista ja huomasi, että signaali muuttui, ja se näytti signaalilta jolla lähetettiin kuvia. Hänen saatuaan uutistoimistolta laitteen, jolla kuvat pystytiin tulostamaan, saatiin ensimmäisen kerran todisteet siitä, että Kuun pinta oli kiinteä. Lovell-teleskooppi on nykyisinkin maailman suurimpia suunnattavia radioteleskooppeja. Lovell toimi vuosina 1945–1980 Jodrell Bankin observatorion johtajana. Jodrell Bankin observatorio hyväksyttiin maailmanperintökohteeksi vuonna 2019. Lovell toimi Royal Astronomical Societyn puheenjohtajana vuosina 1969–1971 ja teki tiedettä tunnetuksi suurelle yleisölle julkaisemalla kymmeniä kirjoja. == Palkinnot == Hänen saavutuksensa radiotähtitieteen alalla ovat huomattavat, ja hänet palkittiin Royal Medalilla 1960, Benjamin Franklinin mitalilla 1980 ja Royal Astronomical Societyn kultamitalilla 1981. == Lähteet == * === Viitteet === == Aiheesta muualla == * * * * * Luokka:Brittiläiset tähtitieteilijät Luokka:Vuonna 1913 syntyneet Luokka:Vuonna 2012 kuolleet